**ΥΠΟΥΡΓΕΙΟ** **ΠΑΙΔΕΙΑΣ,** **ΘΡΗΣΚΕΥΜΑΤΩΝ** **ΚΑΙ** **ΑΘΛΗΤΙΣΜΟΥ** **ΓΕΝΙΚΗ** **ΓΡΑΜΜΑΤΕΙΑ** **ΑΘΛΗΤΙΣΜΟΥ**

**ΣΧΟΛΗ** **ΠΡΟΠΟΝΗΤΩΝ** **ΣΑΜΠΟ, ΚΟΥΡΑΣ** **Β’** **ΕΠΙΠΕΔΟΥ**

**ΦΕΚ** **Β/** **346/19-06-2025**

**ΟΔΗΓΙΕΣ** **ΠΡΟΣ** **ΤΟΥΣ** **ΥΠΟΨΗΦΙΟΥΣ** **ΣΥΜΜΕΤΕΧΟΝΤΕΣ**

# Συνοπτικά τα δικαιολογητικά που πρέπει να υποβληθούν από τους υποψηφίους είναι:

1. **Αίτηση** **:** Αποκλειστικά ηλεκτρονική υποβολή από **Δευτέρα 7-7-2025 έως και Δευτέρα 21-7-2025**
2. **Ιατρική** **βεβαίωση** **:** Αποκλειστικά από Παθολόγο ή Γενικής Ιατρικής.
3. **Τίτλος** **σπουδών:** Απολυτήριο εξατάξιου Γυμνασίου ή Λυκείου ή άλλης ισότιμης Σχολής ή ανώτερο τίτλο σπουδών.
4. **Φωτοτυπία** **αστυνομικής** **ταυτότητας** **(δύο** **όψεις)** **ή** **διαβατηρίου:** Ευκρινές φωτοαντίγραφο**.**
5. **Προπονητική** **εμπειρία** **δώδεκα** **(12)** **μηνών** **στο** **άθλημα** **ως** **προπονητής Γ’** **Επιπέδου** Αποδεικνύεται με:

**α)** **Αντίγραφο** **σύμβασης** **εργασίας** αναρτημένης στο πληροφοριακό σύστημα «ΕΡΓΑΝΗ» (έντυπο 3 η 4) ή ιδιωτικό συμφωνητικό εργασίας όπως αναρτάται στο taxisnet μαζί με συμφωνητικό σε ενιαίο αρχείο **και**

**β)** **Βεβαίωση** **του** **φορέα** **απασχόλησης** με σαφή αναφορά στη διάρκεια απασχόλησης σε μήνες και το άθλημα στο οποίο εργάστηκε ως προπονητής

**7.** **Αντίγραφο** **ποινικού** **μητρώου** **:** Αυτεπάγγελτη αναζήτηση από τη ΓΓΑ **ή** **εναλλακτικά,** **για**

**επίσπευση** **των** **διαδικασιών,** αναζήτηση του μέσω gov.gr από τον υποψήφιο.

**ΑΝΑΛΥΤΙΚΑ:**

1. **Αίτηση:** Η κατάθεση της αίτησης με τα επισυναπτόμενα δικαιολογητικά γίνεται **υποχρεωτικά** **ηλεκτρονικά** στην ιστοσελίδα της Γενικής Γραμματείας Αθλητισμού μέσω της υπηρεσίας τηλε- υποδοχής αιτημάτων: *Αιτήσεις* *προπονητών-Αίτηση* *συμμετοχής* *Σχολής* *Προπονητών* πατώντας το εικονίδιο «Σύνδεση»:

https://eservices.gga.gov.gr/case/sxoli-proponiton/description/

Ως αποκλειστική προθεσμία υποβολής αιτήσεων των υποψηφίων σπουδαστών, ορίζεται το διάστημα

# 07-07-2025 έως 21-07-2025

Όλα τα δικαιολογητικά, όπως αναγράφονται στην Απόφαση Ίδρυσης της Σχολής θα πρέπει να κατατεθούν επισυναπτόμενα εντός της συγκεκριμένης προθεσμίας στην ανωτέρω ηλεκτρονική διεύθυνση υποδοχής αιτημάτων.

# Ιατρική βεβαίωση υγείας και αρτιμέλειας

Η Ιατρική Βεβαίωση υγείας και αρτιμέλειας, που δεν δημιουργεί πρόβλημα στην παρακολούθηση της διδασκαλίας του αθλήματος, χορηγείται από **Ιατρό** **Παθολόγο** **ή** **Γενικής** **Ιατρικής,** **ή** **Οικογενειακό** **ιατρό**, Ιδιώτη ή από Δημόσιο Νοσοκομείο. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (προτείνεται να συμπληρώνεται το σχετικό υπόδειγμα Ιατρικής Βεβαίωσης).

# Τίτλος σπουδών

Κατ’ελάχιστο **Απολυτήριο** **εξατάξιου** **Γυμνασίου** **ή** **Λυκείου** **ή** **άλλης** **ισότιμης** **Σχολής** (με βάση τα όσα προβλέπονται από το Υπουργείο Παιδείας - βεβαίωση περί ισοτιμίας). Όσοι διαθέτουν πιστοποιητικό σπουδών Δευτεροβάθμιας εκπαίδευσης της Αλλοδαπής, απαραίτητη προϋπόθεση είναι η διαβάθμιση αυτών και αντιστοιχίας με το απολυτήριο του τριταξίου Ελληνικού Γενικού Λυκείου. Ως εκ τούτο θα πρέπει οι κάτοχοι αυτών να απευθυνθούν είτε στην Γενική Γραμματεία Παιδείας και Θρησκευμάτων Δ/νση Παιδείας Ομογενών Διαπολιτισμικής Εκπαίδευσης Ξένων και Μειονοτικών Σχολείων/Τμήμα Σπουδών Προγραμμάτων Οργάνωσης και Μαθητικών θεμάτων (ΔΙΠΟΔΕ ΞΜΣ) ή στις Δ/νσεις Δευτεροβάθμιας Εκπαίδευσης του τόπου διαμονής τους προκειμένου να τους χορηγηθεί η σχετική βεβαίωση. Σε περίπτωση **Ξενόγλωσσου** **πτυχίου** **ή** **διπλώματος** θα πρέπει να συνοδεύεται από την αντιστοιχία ή ισοτιμία αυτού.

1. Ευκρινής Φωτοτυπία **αστυνομικής** **ταυτότητας** (δύο όψεις**)** **ή** **διαβατηρίου.**

# Προπονητική εμπειρία

Η προπονητική εμπειρία **ελάχιστης** **διάρκειας** **δώδεκα** **(12)** **μηνών** **στο** **άθλημα,** **ως** **προπονητής** **Γ’** **επιπέδου** σε αναγνωρισμένο από τη ΓΓΑ αθλητικό σωματείο / ομοσπονδία, βεβαιώνεται με:

**α)** Αντίγραφο σύμβασης εργασίας αναρτημένης στο πληροφοριακό σύστημα «ΕΡΓΑΝΗ» (έντυπο 3 ή 4) ή ιδιωτικό συμφωνητικό εργασίας όπως αναρτάται στο taxisnet μαζί με συμφωνητικό σε ενιαίο αρχείο **και**

**β)** Βεβαίωση του φορέα απασχόλησης με σαφή αναφορά στη διάρκεια απασχόλησης σε μήνες και το άθλημα στο οποίο εργάστηκε ως προπονητής.

# Αντίγραφο ποινικού μητρώου

Το Τμήμα Προπονητών και Εκπαιδευτών Αθλημάτων της Γ.Γ.Α. θα αναζητήσει αυτεπάγγελτα την ποινική κατάσταση του υποψηφίου από την αρμόδια εισαγγελική αρχή. **Ωστόσο,** **για** **την** **ταχύτερη** **διεκπεραίωση** των αιτημάτων, οι ενδιαφερόμενοι μπορούν να εκδώσουν **αντίγραφο** **ποινικού** **Μητρώου** **γενικής** **χρήσης** μέσω του ιστότοπου: [www.](http://www/) gov.gr και να το υποβάλουν, ώστε το αρμόδιο τμήμα της ΓΓΑ να προβεί σε επαλήθευσή του.

# Άλλες πληροφορίες

**Για** **«μεταφορά»** **μαθημάτων** **για** **πτυχιούχους** **ΣΕΦΑΑ,** **ΤΕΦΑΑ,** **ΑΕΙ** **και** **απόφοιτους** **σχολών** **προπονητών** **αντίστοιχου** **επιπέδου** **μετά** **το** **2016** **:**

Πτυχιούχοι ΣΕΦΑΑ, ΤΕΦΑΑ και άλλων τμημάτων ΑΕΙ καθώς και απόφοιτοι σχολής προπονητών Β΄ Επιπέδου της ΓΓΑ, οι οποίες ιδρύθηκαν μετά το έτος 2016, σύμφωνα με το νέο πλαίσιο οργάνωσης και λειτουργίας (ΥΠΠΟΑ/133562/21.04.2016 έγγραφο του Γενικού Γραμματέα Αθλητισμού), μπορούν να

«μεταφέρουν» τις παρακολουθήσεις των γνωστικών αντικειμένων που έχουν διδαχθεί, στα υποχρεωτικά μαθήματα των κύκλων 1 και 2 με τους αντίστοιχους βαθμούς. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος(ΑΕΙ), ή από το δίπλωμα Σχολής Προπονητών που παρακολούθησαν

Μέρος του διδακτικού αντικειμένου έως του **ποσοστού** **50%** θα καλυφθεί με εξ΄ αποστάσεως εκπαίδευση μέσω διαδικτυακής πλατφόρμας.

Μετά τον έλεγχο των υποβληθέντων δικαιολογητικών θα ακολουθήσει σχετική ανακοίνωση με προσωρινούς πίνακες εισακτέων και απορριπτέων και μετά από την περίοδο των ενστάσεων θα αναρτηθούν οι οριστικοί πίνακες, το πρόγραμμα σπουδών και το ωρολόγιο πρόγραμμα διεξαγωγής των μαθημάτων.

Σε κάθε περίπτωση δεν θα γίνουν δεκτοί να παρακολουθήσουν τη σχολή όσοι δεν πληρούν τις προϋποθέσεις της απόφασης ίδρυσης της σχολής.

*Για* *περισσότερες* *πληροφορίες* *παρακαλούμε* *επικοινωνείτε στα τηλέφωνα 2131316440, 6421, 7017*